Douglas Cagas

Douglas «Dogo» R.A. Cagas (født i 1944 i Davao del Sur på Filippinene, død 10. juni 2021 i Digos) var en filippinsk politiker.

Han tilhørte den kjente slekten («klanen») Cagas, og var en viktig og omstridt skikkelse i det politiske liv på Mindanao. Han begynte sin politiske karriere tidlig i 1980-årene som medlem av sin provins' Regular National Assembly og ble så folkevalgt til det filippinske House of Representatives der han satt fra 1998 til 2007. 

Han ble så valgt guvernør for Davao del Sur, og innehadde dette vervet til 2013, og igjen fra 2016 og til sin død. 

Han ble beskyldt for å ha anstiftet til drapet av journalisten Nestor Bedolido i Digos i 2010, og etter at det fire år etter ble utstedt arrestordre gikk han selv til politiet. Han ble satt fri fra fengsel i 2016, men ble da beskyldt av senator Leila de Lima og av hennes sønn og Arrel Olaño, for å ha urettmessig tilskanset seg om lag 9,3 millioner pesos under sin tid som representant i Manila.

Cagas' kinesisk-filippinske hustru Mercedes Chan Cagas, og deres sønn Marc, gikk også inn i politikken.

Cagas døde av komplikasjoner forårsaket av covid-19 den 10. juni 2021, på Digos Medical Center, der han hadde vært til behandling i tre uker.

Referanser

Filippinske politikere
Personer fra Davao del Sur
Dødsfall relatert til covid-19 på Filippinene
Politikere ofre for covidpandemien